පළාත් පාලන ආයතන විසින් අප විසින් බැහැර කරන ලද කසළ වර්ගීකරණය කර ලබාගැනීම සහ ප්‍රතිචක්‍රීකරණය ට යොමු කිරීම, පොලිතීන් භාවිතයෙන් ඉවත්වී ඒ සඳහා පරිසර හිතකාමී ක්‍රමවේදයන් හඳුන්වාදීම තුලින්ද ඩෙංගු මදුරුවාගේ පැතිරීම අවම කරගැනීම සඳහා මහත් පිටුවහලක්.මේ වනවිට ඩෙංගු රෝගීන් වාර්තාවීමේ අඩුවීමක් දැකිය හැකි වුවද,දැනට පවතින වැසිසහිත කාලගුණ තත්වය අනුව රෝගය පැතිරීමේ හැකියාව තවදුරටත්  පවතින බැවින් තම තමන්ගේ පරීශ්‍ර මදරුවන්ගෙන් තොරව තබා ගැනීම දිගින් දිගටම කලයුතු බවයි සෞඛ්‍ය අමාත්‍යංශය කියා සිටින්නේ.තද උණ සමඟ හිසරදය, මස්පිඩු හා සන්ධි වේදනාව, ඔක්කාරය හා වමනය, සමෙහි රතු ලප හටගැනීම හා රුධිර වහන තත්වයන් ඇති විට ඒ සඳහා සම්පුර්ණ රුධිර පරීක්ෂාවක් කර ගැනීම සහ වෛද්‍ය ප්‍රතිකාර සඳහා යොමුවීම අනිවාර්ය වනවා.